# மார்ச்சு 1



## நிகழ்வுகள்
- 1562 &ndash; பிரான்சில் ஆயிரத்துக்கும் மேற்பட்ட புரட்டசுதாந்தர்கள் கத்தோலிக்கர்களால் கொல்லப்பட்டதில் பிரான்சில் மதப் போர் ஆரம்பமானது.
- 1565 &ndash; இரியோ டி செனீரோ நகரம் அமைக்கப்பட்டது.
- 1628 &ndash; இங்கிலாந்தின் அனைத்து கவுண்டிகளும் இன்றைய நாளுக்குள் கப்பல் வரி கட்ட வேண்டும் என இங்கிலாந்தின் முதலாம் சார்லசு மன்னர் கட்டளை விடுத்தார்.
- 1700 &ndash; சுவீடன் தனது புதிய நாட்காட்டியை அறிமுகப்படுத்தியது.
- 1790 &ndash; ஐக்கிய அமெரிக்காவின் முதலாவது மக்கள் தொகைக் கணக்கெடுப்பு உறுதிப்படுத்தப்பட்டது.
- 1796 &ndash; டச்சுக் கிழக்கிந்தியக் கம்பனி பத்தாவியக் குடியரசினால் தேசியமயமாக்கப்பட்டது.
- 1811 &ndash; எகிப்திய மன்னன் முகமது அலி கடைசி மம்லுக் அரச வம்சத்தவரைக் கொன்றான்.
- 1815 &ndash; எல்பா தீவில் இருந்து தப்பிய பிரான்சின் முதலாம் நெப்போலியன் பிரான்சு திரும்பினான்.
- 1845 &ndash; அமெரிக்க அரசுத்தலைவர் சான் டைலர் டெக்சசுக் குடியரசை அமெரிக்காவுடன்]] இணைப்பதற்கு ஒப்புதல் அளித்தார்.
- 1867 &ndash; நெபுராசுகா ஐக்கிய அமெரிக்காவின் 37ஆவது மாநிலமானது.
- 1869 &ndash; திமீத்ரி மெண்டெலீவ் தனது முதலாவது தனிம அட்டவணையை நிறைவேற்றி வெளியிட அனுப்பினார்.
- 1872 &ndash; அமெரிக்காவின் யெல்லோசிடோன் தேசியப் பூங்கா உலகின் முதலாவது தேசிய பூங்காவாக அங்கீகரிக்கப்பட்டது.
- 1873 &ndash; முதலாவது பயன்படத்தகுந்த தட்டச்சுப் பொறியை ரெமிங்டன் சகோதரர்கள் நியூ யோர்க்கில் தயாரித்தனர்.
- 1893 &ndash; நிக்கோலா தெசுலா வானொலி பற்றிய தனது முதலாவது பொதுமக்களுக்கான அறிமுகத்தை அமெரிக்காவின் செயின்ட் லூயிசு நகரில் நடத்தினார்.
- 1896 &ndash; எத்தியோப்பிய இராணுவத்தினர் இத்தாலியப் படைகளைத் தோற்கடித்தனர். முதலாவது இத்தாலிய-எத்தியோப்பியப் போர் முடிவுக்கு வந்தது.
- 1896 &ndash; என்றி பெக்கெரல் கதிரியக்கத்தைக் கண்டுபிடித்தார்.
- 1899 &ndash; இலங்கையில் குற்றவியல் தண்டனைச் சட்டவிதித் தொகுப்பு நடைமுறைக்கு வந்தது.
- 1901 &ndash; இலங்கையில் நான்காவது மக்கள் தொகைக் கணக்கெடுப்பு இடம்பெற்றது. மொத்த தொகையான 3,565,954 இல் யாழ்ப்பாணத்தில் 33,879 பேர் பதிவாயினர்.
- 1949 &ndash; இந்தோனேசிய இராணுவம் தலைநகர் யோக்யகர்த்தாவை இடச்சுக்களிடம் இருந்து ஆறு மணி நேரம் கைப்பற்றி வைத்திருந்தது.
- 1953 &ndash; சோவியத் தலைவர் சோசப் சுடாலினுக்கு மாரடைப்பு ஏற்பட்டது. நான்கு நாட்களின் பின்னர் அவர் இறந்தார்.
- 1954 &ndash; அணுகுண்டு சோதனை: காசில் பிராவோ என்ற ஐதரசன் குண்டு பசிபிக் பெருங்கடலில் பிக்கினி திட்டில் வெடிக்கவைக்கப்பட்டதில் கதிரியக்க மாசு அமெரிக்காவில் ஏற்பட்டது.
- 1954 &ndash; ஐக்கிய அமெரிக்க காங்கிரசு மாளிகை மீது புவேர்ட்டோ ரிக்கோ தேசியவாதிகள் நடத்திய தாக்குதலில் ஐந்து காங்கிரசு உறுப்பினர்கள் காயமடைந்தனர்.
- 1956 &ndash; பன்னாட்டு வான் போக்குவரத்து சங்கம் ஒலியன்களின் அகரவரிசைக்கான நகல் வடிவை பன்னாட்டு குடிசார் வான்பயண அமைப்புக்காகத் தயாரித்தது.
- 1956 &ndash; கிழக்கு செருமனியின் தேசிய மக்கள் இராணுவம் அமைக்கப்பட்டது.
- 1961 &ndash; உகாண்டா சுயாட்சி பெற்று முதற்தடவையாக தேர்தல்கள் இடம்பெற்றன.
- 1966 &ndash; சோவியத்தின் வெனேரா 3 விண்கலம் வெள்ளி கோளில் மோதியது. வேறொரு கோளில் இறங்கிய முதலாவது விண்கலம் இதுவாகும்.
- 1971 &ndash; பாக்கித்தான் அரசுத்தலைவர் யாகியா கான் நாடாளுமன்றத்தின் கூட்டத்தொடர்களைக் காலவரையறையின்றி ஒத்திவைத்தார். கிழக்குப் பாக்கித்தானில் பெரும் மக்கள் கலவரம் வெடித்தது.
- 1973 &ndash; சூடானில் சவுதி அரேபியாவின் தூதரகத்தை கறுப்பு செப்டம்பர் இயக்கத்தினர் தாக்கி மூன்று வெளிநாட்டு தூதுவர்களைப் பணயக்கைதிகளாக்கினர்.
- 1977 &ndash; சார்லி சாப்ளினின் உடல் சுவிட்சர்லாந்தில் அவரது கல்லறையில் இருந்து திருடப்பட்டது.
- 1980 &ndash; சனி கோளின் யானுசு என்ற சந்திரன் இருப்பதை வொயேசர் 1 விண்கலம் உறுதி செய்தது.
- 1981 &ndash; ஐரியக் குடியரசுப் படை உறுப்பினர் பொபி சான்சு வட அயர்லாந்து சிறையில் சாகும்வரை உண்ணாநிலைப் போராட்டத்தை ஆரம்பித்தார்.
- 1991 &ndash; சதாம் உசைனுக்கு எதிரான கிளர்ச்சிகள் ஈராக்கில் ஆரம்பமாயின.
- 1992 &ndash; பொசுனியா எர்செகோவினா இயுகோசுலாவியாவிடம் இருந்து விடுதலையை அறிவித்தது.
- 1995 &ndash; யாகூ! ஆரம்பிக்கப்பட்டது.
- 2003 &ndash; அனைத்துலக குற்றவியல் நீதிமன்றம் தனது முதலாவது அமர்வை டென் ஆக்கில் நடத்தியது.
- 2006 &ndash; ஆங்கில விக்கிப்பீடியாவில் கட்டுரைகளின் எண்ணிக்கை ஒரு மில்லியனை எட்டியது.
- 2007 &ndash; ஐக்கிய அமெரிக்காவின் தெற்கே சுழல் காற்று தாக்கியதில் 20 பேர் வரை உயிரிழந்தனர்.

## பிறப்புகள்

- 1647 &ndash; சான் டி பிரிட்டோ, போர்த்துக்கீச மதப்போதகர் (இ. 1693)
- 1810 &ndash; பிரடெரிக் சொப்பின், போலந்து இசையமைப்பாளர் (இ. 1849)
- 1870 &ndash; யூகி மைக்கேல் அந்தொனியாடி, கிரேக்க-பிரான்சிய வானியலாளர் (இ. 1944)
- 1904 &ndash; ஆ. நா. சிவராமன், தமிழகப் பத்திரிகையாளர், இந்திய விடுதலைப் போராட்ட வீரர் (இ. 2001)
- 1910 &ndash; எம். கே. தியாகராச பாகவதர் தமிழ்த் திரைப்பட நடிகர், பாடகர் (இ. 1959)
- 1911 &ndash; எட்வின் ஏ. பீல், பிரித்தானியக் கல்வி உளவியலாளர் (இ. 1992)
- 1917 &ndash; கே. பி. சிவானந்தம், தமிழக வீணைக் கலைஞர் (இ. 2003)
- 1920 &ndash; சைமன் பிமேந்தா, இந்தியக் கத்தோலிக்க திருச்சபை கர்தினால் (இ. 2013)
- 1921 &ndash; விவியன் நமசிவாயம், இலங்கை வானொலி ஒலிபரப்பாளர் (இ. 1998)
- 1922 &ndash; இட்சாக் ரபீன், இசுரேலின் 5வது பிரதமர், அமைதிக்கான நோபல் பரிசு பெற்றவர் (இ. 1995)
- 1943 &ndash; இரசீத் சூன்யாயெவ், உருசிய-செருமானிய வானியலாளர், இயற்பியலாளர்
- 1944 &ndash; புத்ததேவ் பட்டாசார்யா, மேற்கு வங்கத்தின் 7வது முதலமைச்சர் (இ. 2024)
- 1949 &ndash; கோவிந்தசாமி பழனிவேல், மலேசிய-இந்திய அரசியல்வாதி (இ. 2025)
- 1953 &ndash; மு. க. சுடாலின், தமிழ்நாட்டின் 8-ஆவது முதலமைச்சர்
- 1953 &ndash; பந்துல வர்ணபுர, இலங்கைத் துடுப்பாட்ட வீரர்
- 1954 &ndash; ரான் அவர்டு, அமெரிக்க நடிகர், இயக்குநர்
- 1978 &ndash; சென்சென் அக்லசு, அமெரிக்க நடிகர், இயக்குநர்
- 1980 &ndash; சாகித் அஃபிரிடி, பாக்கித்தான் துடுப்பாளர்
- 1990 &ndash; கந்தீல் பலோச்சு, பாக்கித்தானிய நடிகை, பெண்ணிய செயற்பாட்டாளர் (இ. 2016)

## இறப்புகள்
- 492 &ndash; மூன்றாம் ஃபெலிக்ஸ் (திருத்தந்தை)
- 1320 &ndash; புயந்து கான், சீனப் பேரரசர் (பி. 1286)
- 1911 &ndash; யாக்கோபசு என்றிக்கசு வான் தோஃப், நோபல் பரிசு பெற்ற இடச்சு-செருமானிய வேதியியலாளர் (பி. 1852)
- 1914 &ndash; நான்காம் மிண்டோ பிரபு, கனடாவின் 8-வது ஆளுநர் (பி. 1845)
- 1940 &ndash; அ. தா. பன்னீர்செல்வம், சென்னை மாநில சட்டமன்ற உறுப்பினர், அமைச்சர் (பி. 1888)
- 1943 &ndash; அலெக்சாண்டர் எர்சின், சுவிட்சர்லாந்து-பிரான்சிய மருத்துவர், நுண்ணியலாளர் (பி. 1863)
- 1986 &ndash; அப்பாக்குட்டி சின்னத்தம்பி, இலங்கை மருத்துவர் (பி. 1911)
- 1992 &ndash; சூலமங்கலம் ராஜலட்சுமி, கருநாடக-பக்திப் பாடகி (பி. 1940)
- 1992 &ndash; கே. பி. ஜானகி அம்மாள், இந்திய விடுதலைப் போராட்ட செயற்பாட்டளர், மேடை நாடகக் கலைஞர் (பி. 1917)
- 2001 &ndash; ஆ. நா. சிவராமன், தமிழகப் பத்திரிகையாளர், இந்திய விடுதலைப் போராட்ட வீரர் (பி. 1904)
- 2014 &ndash; பங்காரு லட்சுமண், இந்திய அரசியல்வாதி (பி. 1939)
- 2015 &ndash; யோசுவா ஃபிஷ்மன், யூத அமெரிக்க சமூகவியலாளர், மொழியியலாளர் (பி. 1926)
- 2017 &ndash; தாரக் மேத்தா, இந்திய நகைச்சுவை எழுத்தாளர், நாடகாசிரியர் (பி. 1929)
- 2019 &ndash; சொரேசு ஆல்ஃபியோரொவ், நோபல் பரிசு பெற்ற பெலருசிய-உருசிய இயற்பியலாளர் (பி. 1930)
- 2024 &ndash; இராசேந்திர சோழன், தமிழக எழுத்தாளர் (பி. 1945)

## சிறப்பு நாள்
- நினைவு நாள் (மார்சல் தீவுகள்)
- விடுதலை நாள் (பொசுனியா எர்செகோவினா, யுகோசுலாவியாவில் இருந்து 1992)
- பாகுபாடுகள் ஒழிப்பு நாள்